Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu syytti palestiinalaispresidentti Abbasia -
rauhanneuvotteluja viivästyttävistä toimista -
keskellä uutta palestiinalaispyrkimystä saada YK taas tuomitsemaan Israelin.
Persianlahden arabivaltiot torppasivat Yhdysvaltojen pyrkimyksen
sovitella Iranin ja sen kilpailijoiden, lähinnä Saudi-Arabian, erimielisyyksiä.
Yhdysvaltain ulkoministeri Kerry vaati ponnistelemaan kaikin keinoin, -
jotta Syyrian tulitauko kestäisi ja rauhanneuvottelut vauhdittuisivat.
Turkki vahvisti, että normalisointi- sopimus Israelin kanssa on lähellä.
Maiden delegaatiot tapasivat Lontoossa eilen.
Neuvottelujen sanottiin edenneen merkittävästi.
Turkin ulkoministeriöstä sanottiin, -
että sopimus on molempien osalta loppusilausta vailla.
Viranomaiset sanoivat olevansa varmoja, että kaikki yksityiskohdat -
saadaan lyötyä lukkoon seuraavassa tapaamisessa, joka järjestetään pian.
Pääministeri Netanjahu julkaisi vastineensa palestiinalaisaloitteeseen,
joka tähtää Israelin tuomitsemiseen YK:n turvallisuusneuvostossa, ja sanoi
että Abbasin toimet ovat omiaan viivyttämään rauhanneuvotteluja.
Netanjahun mukaan rauhaa edistetään vain suorilla neuvotteluilla,
joita hän sanoi palestiinalais- presidentti Abbasin vältelleen, -
vaikka tämä on viime aikoina väittänyt Israelin mediassa aivan muuta.
Israelin YK-lähettiläs Danny Danon sanoi palestiinalaisten yhä -
ajavan aloitteita, joista ei ole hyötyä kummallekaan.
YK:n palestiinalaisvaltuuskunta ilmoitti eilisiltana alkaneensa lobata -
YK:n turvallisuusneuvoston päätöslauselmaluonnoksen puolesta.
Se tuomitsisi Israelin rakennustoimet mailla, joita he väittävät omikseen.
Heidän mukaansa kansainvälinen yhteisö pitää toimintaa laittomana.
Päätöslauselmaluonnoksen sisältöä ei kommentoitu.
Sen sanamuodon odotetaan noudattelevan esitystä, -
jonka Yhdysvallat viitisen vuotta sitten kumosi veto-oikeudellaan.
Esitys kutsui asutuksia laittomiksi ja vaati rakentamisen lopettamista heti.
YK:n mukaan palestiinalaistalojen purkaminen on kolminkertaistunut.
Se herätti huolta diplomaateissa ja ihmisoikeusryhmissä.
He ovat sitä mieltä, että Israel rikkoo kansainvälistä lakia.
YK:n humanitaaristen asioiden koordinaatiotoimisto OCHA -
valvoo tilannetta Itä-Jerusalemissa, Länsirannalla ja Gazassa.
OCHA raportoi, että vuosina 2012―15 purettiin 50 taloa kuukaudessa.
Keskiarvo on ollut 165 taloa kuukaudessa tammikuusta 2016 asti.
Yksin helmikuussa purettiin 235 taloa.
Israelin armeija perusteli purkutoimia sillä, -
että kohteet olivat joko laittomasti rakennettu tai niiltä puuttuivat luvat,-
ne olivat suljetulla sotilas- tai ampuma-alueilla -
tai rikkoivat muita suunnittelu- tai kaavoituskieltoja.
Nimettömänä pysyttelevä vanhempi sotilasviranomainen sanoi TV7:lle, -
että rakennukset puretaan oikeuden päätöksellä, -
sillä ne sijaitsevat Alue C:llä, jonka hallinta Oslon sopimuksen mukaan -
on täysin Israelin vastuulla niin hallinnon kuin turvallisuuden osalta.
Kaikkien asukkaiden on taustasta riippumatta haettava rakennuslupaa, -
joka edellyttää useita hallinnollisia toimenpiteitä.
Samanlaista lupakäytäntöä sovelletaan kaikkialla maailmassa.
Israelin hallinnon toimien koordinaattori sanoi, -
että siviilihallinto käyttää valtaansa -
ja "torjuu kaikenlaista laitonta rakentamista Alue C:llä -
ottaen huomioon ensisijaisuuden ja operatiiviset näkökohdat".
Palestiinalaiset ja ihmisoikeusjärjestöt torjuivat israelilaisten selitykset -
ja tuomitsivat toimet: he eivät tunnusta Israelin legitiimiyttä Länsirannalla.
Aamuyhdeksältä Israelin poliisi ja armeija tulivat yllättäen.
He tulivat purkamaan rakennukset. Olin tosi vihainen.
Kysyin: "Miksi puratte sen?" Minua ei varoitettu. - "Rakennuksesi on laiton."
Siviilihallinto pyrkii rajoittamaan palestiinalaisten elintilaa -
ja estämään palestiinalaisyhteisöjen kasvua, laajenemista ja kehittymistä -
omien tarpeidensa mukaan kasvattaakseen siirtokuntia.
Siirtokunnat saavat rakennuslupia auliisti, -
kun taas viranomaiset rajoittavat palestiinalaisten elämää Alueella C.
Yksi taho, joka näyttää lisänneen hallinnon paineita, on Regavim.
Se on oikeistolainen kansalaisjärjestö, joka muotoilee tavoitteekseen -
"Israelin kansallisalueiden vastuullisen, juridisen, luotettavan -
ja ympäristöystävällisen käytön." Näihin kansallisalueisiin kuuluu -
Länsiranta, jota se kutsuu nimellä "Juudea ja Samaria".
Monet uskonnolliset juutalaiset pitävät Raamatun alueita muinaisperintönään
Palestiinalaiset vaativat niitä osaksi mahdollista palestiinalaisvaltiota.
Regavimin hallintosuhteista vastaava Meir Deutsch -
piti purkamisten määrän kasvua myönteisenä.
Hän totesi, että laittomista rakenteista monet olivat EU-rahoitteisia.
Israelin valtio on viime viikkoina viimein pannut toimeen lakejaan.
Se toimii Israelin ja kansainvälisten lakien mukaan.
Niiden mukaan eurooppalaiset eivät saa rakentaa täällä laittomasti.
Eivät israelilaisetkaan saa mennä Brysseliin rakentamaan laittomasti -
majoitteita syyrialaispakolaisille ja muille Brysselin puistoihin.
Sitten Jerusalemiin: korkein oikeus hylkäsi kolmen juutalaisen valituksen.
Heidät pidätettiin viikolla syytettynä viha- ja kansallismielisistä rikoksista,
kohteena arabit. Heiltä oli kielletty lakimiestapaamiset viideksi päiväksi.
Tuomari Mazuz katsoi turvallisuus- palvelu Shin Betin tietojen osoittavan,
että miesten epäillään syyllistyneen vakaviin ja vaarallisiin rikoksiin.
Tuomari piti tutkimuksen kannalta välttämättömänä ja oikeutettuna, -
että miehiä estetään tapaamasta asianajajiaan -
eli tosiasiassa heidän demokraattiset oikeutensa kumotaan.
Bahrainiin: Persianlahden arabimaat torjuivat Iranin väitetyn sekaantumisen
Persianlahden arabimaiden yhteistyöneuvoston asioihin -
ja torppasivat Yhdysvaltain pyrkimykset -
sovitella Iranin ja sen kilpailijoiden, lähinnä Saudi-Arabian, erimielisyyksiä.
Iran ja Saudi-Arabia ovat paraikaa mukana Syyrian rauhanneuvotteluissa
Aluemahdit tukevat siellä vastapuolia, ja niillä on risteävät intressit.
Yhdysvaltain ulkoministeri Kerry tapasi saudiulkoministeri al-Jubeirin.
Tapaamisen jälkeen Kerry patisteli kaikkia ponnistelemaan, -
jotta Syyrian tulitauko kestäisi ja rauhanneuvottelut vauhdittuisivat.
Meidän täytyy ponnistella kaikin voimin, -
jotta tulitauko kestää -
ja jotta sen lisäksi rauhanneuvottelut itsessään vauhdittuisivat.
Kerryn vierailun sekä Riadin huippukokouksen perimmäinen syy -
on huoli Iranin käyttäytymisestä. Presidentti Obama osallistunee 21.4. -
Persianlahden arabimaiden yhteistyö- neuvoston kokoukseen. Jäseniä ovat -
Saudi-Arabia, Kuwait, Arabiemiiri- kunnat, Qatar, Oman ja Bahrain.
Yhdysvallat pyrkii osallistumisellaan vakuuttamaan arabimaat tuestaan, -
sen jälkeen kun Iran suostui ydinsopimuksessa 14.7. -
rajoittamaan ydinohjelmaansa pakotehelpotuksia vastaan.
Sopimus vahvistaa Iranin valmiuksia ja kasvattaa sen valtaa alueella.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa, shabat shalom! Maanantaihin!
Suomennos: Marianne Tenetz